Քեզ ատելու 10 պատճառ (սիթքոմ)

Քեզ ատելու 10 պատճառ (անգլ.՝ 10 Things I Hate About You), ամերիկյան ABC Family ընկերության կողմից 2009-ին նկարահանված սիթքոմ է։ Յուրաքանչյուր սերիան տևում է 30 րոպե, հիմնված է 1999թ-ին նկարահանված նույնանուն ֆիլմի հիման վրա։ Առաջին սերիան հեռարձակվել է 2009թ-ի հուլիսի 7-ին և հավաքել է մոտ 1.60 միլիոն հեռուստադիտող։
2010թ-ի ապրիլի 29-ին ծրագրի պրոդյուսեր Քարտեր Քովինտոնը իր թվիթթերյան էջում հայտարարեց, որ ABC Family-ն դադարեցնում է սիթքոմի նկարահանումները ցածր ռեյտինգների պատճառով։


== Սյուժե ==
Սցենարը հիմնված է 1999 թվականի նույնանուն ֆիլմի վրա, վերջինս հիմնված էր Ուիլյամ Շեքսպիրի Անսանձ կնոջ սանձահարումը ստեղծագործության վրա։ Սթրեթֆորդ քույրերը՝ Քեթը (Լինդսի Շոու) և Բիանկան (Մեգան Մարտին) նոր են Օհայոյից Կալիֆորնիա տեղափոխվել։ Նոր դպրոցում (Padua High) նրանք տարբեր նպատակներ ունեն։ Քեթը խելացի, կամային ֆեմինիստուհի է, ով ցանկանում է փրկել աշխարհը և հնարավորինս շուտ ազատվել դպրոցից։ Բիանկայի հիմնական նպատակը դպրոցում հայտնի ու սիրված լինելն է։ Դպրոցական արկածներից հեռու չի մնում նաև նրանց գերհոգատար հայրը (Լարրի Միլլեր)։


== Դերերում ==


==== Գլխավոր դերերում ====
Լինդսի Շոուն որպես Կատարինա "Քեթ" Սթրեթֆորդ - ավագ դպրոցի աշակերտուհի, Բիանկայի ավագ քույրը։ Քեթը խելացի, կամային ֆեմինիստուհի է, ով ունի "սուր լեզու"։ Նա ունի ազատ մտածելակերպ և խորը բարոյական նորմեր։ Նրա երկարաժամկետ նպատակներից մեկն է ընդունվել Բրաունի համալսարանը։ Հանդիպում է դպրոցի խորհրդավոր, վտանգավոր տղա՝ Պատրիկ Վերոնայի հետ։
Մեգան Մարտինը որպես Բիանկա Սթրեթֆորդ - ավագ դպրոցի աշակերտուհի, Քեթի կրտսեր քույրը։ Հայտնի ու սիրված դառնալու համար նա պատրաստ է ամեն ինչի։ Նա հասկանում է, որ հայտնի և սիրված լինելը այնքան էլ հեշտ չէ, որքան թվում է։ Հանդիպում է դպրոցի ֆուտբոլային աստղ-մոդել Ջոուի Դոնների հետ։
Լարրի Միլլերը որպես բժիշկ Ուոլտեր Սթրեթֆորդ - աղջիկների գերհոգատար հայրը։ Մասնագիտությամբ գինեկոլոգ է։ Ատում է դեռահաս տղաներին և իր աղջիկների համար հաճախ է դասախոսություններ կարդում սեքսի մասին։ Նրա հիմնական կանոնն այն է, որ Բիանկան կարող է ժամանդրության գնալ, միայն Քեթից հետո։ Բացի լուրջ լինելուց, նա նաև ունի զվարճալի և հոգատար կողմ։ Նա 1999 ֆիլմի միակ դերասանն է, որ կրկնել է իր դերը նաև հեռուսատասերիալում։
Իթեն Փեքը որպես Պատրիկ Վերոնա - ավագ դպրոցի աշակերտ։ Պատրիկը լուռ միայնակ տղա է, ով հաճախ պատահարների մեջ է հայտնվում։ Նա տարօրինակ ցածր ձայն ունի։ Նրանից դպրոցում վախենում են գրեթե բոլորը ներառյալ Քեթի միակ ընկեր՝ Մանդելլան, ով նույնպես մտածում է, որ Պատրիկը սառնարյուն մարդասպան է։ Նա ու Քեթը հանդիպում են առաջին սերիայում, և գնալով սկսում է սիրահարվել նրան, որովհետև Քեթը չէր վախենում իրենից, ուներ տաք սիրտ ու հոգ էր տանում մյուսների նկատմամբ այնպես, ինչպես իր մասին։
Նիքոլաս Բրաունը որպես Քեմերոն Ջեյմս - ավագ դպրոցական, առաջին հայացքից սիրահարվում է Բիանկային, բայց այդ ոլորտում անփորձ է։ Հետագայում սկսում է հանդիպել Բիանկայի մոտ ընկերուհու՝ Դոունի հետ։
Դանա Դևիսը որպես Չեսթիթի Չըրչ - ավագ դպրոցական, դպրոցի ամենահայտնի աղջիկը։ Հարուստ ընտանիքից է։ Նա ուզում է վրեժ լուծել Բիանկայից Ջոուիի հետ հանդիպելու համար։ Վերջին սերիայում նա տեղափոխվում է ուրիշ դպրոց։ Ըստ Քովինտոնի՝ Դևիսը պատրաստվում էր լքել շոուն։


==== Մյուս դերերում ====
Քրիս Զիլկան որպես Ջոուի Դոններ
Քայլ Քապլանը որպես Մայքլ Բեռնշտեյն
Ալլի Մակկին որպես Դոուն
Ջոուլին Փուրդին որպես Մանդելա
Սյուզի Նակամուրան որպես տնօրեն Հոլլանդ
Լեսլի Գրոսմանը որպես Միսս Դարլին Տարպ
Էշլի Ջեկսոնը որպես Տաբիթա Քուք
Բենջամին Սթոնը որպես Ուիլյամ "Բլանկ" Բլանկենշիփ
Ալլի Գոնինոն որպես Միշել
և այլք


== Դրվագներ ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)